OpenLLM-France/wikimedia huggingface dataset:
# The CW Television Network

The CW Television Network (coneguda habitualment com a The CW) és una xarxa de televisió gratuïta en anglès nord-americana que opera The CW Network, LLC, una empresa conjunta de responsabilitat limitada entre la unitat CBS Entertainment Group de Paramount Global; i la divisió Studios and Networks de Warner Bros. Discovery, l'empresa matriu de Warner Bros., antiga propietària majoritària de The WB. El nom de la xarxa és una abreviatura derivada de les primeres lletres dels noms de les seves dues empreses matrius (CBS i Warner Media).
The CW Television Network va obrir el 18 de setembre del 2006, després que els seus dos predecessors, UPN i The WB, cessessin les operacions independents respectivament el 15 i 17 de setembre d'aquest mateix any. Les dues primeres nits de programació de CW -els dies 18 i 19 de setembre del 2006- consistien en repeticions i especials relacionats amb el llançament. The CW va marcar la seva data de llançament formal el 20 de setembre de 2006, amb l'estrena de dues hores del setè cicle de America's Next Top Model. Originalment, la programació de la xarxa tenia com a objectiu atreure principalment a dones d'entre 18 i 34 anys, tot i que a partir del 2011 la xarxa va augmentar en programacions atractives per als homes. L'agost de 2017, l'audiència de CW era del 50% masculina i del 50% femenina. La xarxa actualment programa programació set dies a la setmana: emetent-se de dilluns a divendres a la tarda (The CW Daytime) i de diumenges a divendres en horari de màxima audiència, juntament amb un bloc de programació educativa d'acció en directe de dissabte al matí produït per Litton Entertainment anomenat One Magnificent Morning que és el successor del bloc d'animació Vortexx.

## Referències

* ↑ «WarnerMedia Organization Update», 07-08-2020.
* ↑ Paul J. Gough; James Hibberd «"90210" Upfront and Center for CW». The Hollywood Reporter. Nielsen Company, 13-05-2008.
* ↑ Tim Molloy «CW's Plans Include More Men, More Muppets». The Wrap News Inc., 30-07-2012. Arxivat 13 de maig 2020 a Wayback Machine.
* ↑ Holloway, Daniel «CW Chief Looks to Lure Women Viewers Back With 'Dynasty,' 'Riverdale'» (en anglès). Variety, 02-08-2017.

## Enllaços externs

* Lloc web oficial (anglès)
# Neoperla dorsispina

Neoperla dorsispina és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a la Mongòlia Interior (la Xina).

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Yang, D. & C. Yang, 1996. Journal of China Agricultural University 1(5):116.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ www.mowker.com (xinès)

## Enllaços externs

* Encyclopedia of Life (anglès)
# Estat arxipelàgic

Un estat arxipelàgic és, segons l'article 46.a) de la Convenció de les Nacions Unides sobre el Dret del Mar de 1982, aquell constituït totalment per un o més arxipèlags, o només per una part. En són exemples estats com ara Indonèsia o les Filipines.
La definició que fa la Convenció d'estat arxipelàgic està estretament relacionada amb la d'arxipèlag, que es troba recollida en l'article 46.b) de la mateixa:
«un grup d'illes, incloses parts d'illes, les aigües que les connecten i altres elements naturals, que estiguin tan estretament relacionats entre si que aquestes aigües, illes i elements naturals formin una entitat geogràfica, econòmica i política intrínseca, o que històricament hagin estat considerats com a tal».
La definició de la Convenció comprèn únicament els estats arxipelàgics. No comprèn en cap cas els arxipèlags d'estat, com les Canàries, malgrat l'interès dels estats mixtos (estats situats al continent però amb arxipèlags oceànics) perquè el règim establert valgués també per a llurs arxipèlags.

## Delimitació de l'estat arxipelàgic

La delimitació de l'estat arxipelàgic està sotmesa a dues condicions objectives que indirectament matisen i restringeixen la definició anteriorment donada:
* L'estat arxipelàgic podrà traçar les seves línies de base arxipelàgiques rectes seguint el contorn més extern de l'arxipèlag, sempre que la proporció entre aigua i terra dins les línies de base rectes es trobi entre les relacions 1 a 1 i 9 a 1.
* Les línies de base rectes no podran excedir de 100 milles de llargària, tret d'un 3% del total dels segments que podran sobrepassar aquest límit fins a 125 milles.
Les aigües situades dins les línies de base rectes no tenen la consideració d'aigües interiors, però tampoc són territorials, ja que és a partir de les línies de base que es mesura l'extensió del mar territorial. Per això a la Conferència de Ginebra de 1960, abans fins i tot d'acordar-se el règim jurídic dels estats arxipelàgics i llurs aigües, es va començar a fer servir la denominació d'aigües arxipelàgiques.

## Règim jurídic de les aigües arxipelàgiques

El règim jurídic de les aigües arxipelàgiques ve determinat pel principi de la sobirania de l'estat arxipelàgic sobre aquestes aigües. Ara bé, aquesta sobirania està sotmesa a diverses restriccions, com són l'obligació de respectar els acords existents amb altres estats, els drets de pesca tradicionals, i els cables submarins ja existents d'altres estats així com llur conservació i reemplaçament. Aquestes restriccions enumerades a l'article 51 de la Convenció cerquen no perjudicar els drets adquirits en determinades àrees de les aigües arxipelàgiques, que anteriorment eren alta mar.

## Bibliografia

* DÍEZ DE VELASCO, Manuel. Instituciones de derecho internacional público. Madrid: Editorial Tecnos, 2002. ISBN 84-309-3737-4

## Enllaços externs

* Convenció de les Nacions Unides sobre el Dret del Mar - Part IV (francès)
# The Cake Eaters

The Cake Eaters és una pel·lícula estatunidenca dirigida per Mary Stuart Masterson i estrenada el 2007.

## Argument

La pel·lícula conta la història de Georgia (Kristen Stewart), una jove adolescent que està a punt de morir i que somia enamorar-se. En el transcurs de la història, es troben implicades dues famílies, una reunió que evoca vells fantasmes i les preguntes que han hagut d'abordar.

## Repartiment

* Kristen Stewart: Georgia
* Aaron Stanford: Dwight "Beagle" Kimbrough
* Bruce Dern: Easy
* Elizabeth Ashley: Marg
* Jayce Bartok: Guy
* Miriam Shor: Stephanie
* Talia Balsam: Violet
* Jesse L. Martin: Judd
* Melissa Leo: Ceci
* Marylouise Burke: Babe
* E.J. Carroll: Vito
* Tom Cavanagh: Lloyd

## Referències

* ↑ «The cake eaters». Imdb.

## Enllaços externs

* The Cake Eaters - Lloc web oficial
# El Lute: camina o revienta

El Lute: camina o revienta és una pel·lícula espanyola de 1987 dirigida per Vicente Aranda. Va tenir una segona part a l'any següent titulada El Lute II: mañana seré libre (1988). Totes dues obres narren la vida del delinqüent i pròfug dels anys seixanta Eleuterio Sánchez, «El Lute», basant-se en les memòries escrites pel mateix El Lute quan era a la presó el 1977. El principal paper fou interpretat per Imanol Arias i amb ell va guanyar el premi Conquilla de Plata al millor actor. La seva companya de repartiment, Victoria Abril, va obtenir aquest mateix guardó per la seva interpretació en el paper de Chelo.
Entre totes dues pel·lícules van obtenir nou candidatures als Premis Goya, sense arribar a rebre cap guardó. Sí van rebre, però els Fotogramas de Plata a la millor pel·lícula, millor actor i millor actriu.

## Argument

En 1960, una família transhumant de mercheros recorre Extremadura. Porten una vida dura, causa per la qual la mare mor. El fill, Eleuterio Sánchez Rodríguez, «El Lute» (Imanol Arias), roba unes gallines i és condemnat a sis mesos de presó. Anys després, en 1965, després de l'assalt a una joieria de Madrid, en el qual mor el vigilant, és jutjat i condemnat a la pena de mort. No obstant això, la pena és commutada per la de cadena perpètua i «El Lute» s'escapoleix durant un trasllat. Des d'aquest moment, comença la seva fugida assetjat per la Guàrdia Civil.

## Repartiment

* Imanol Arias - Eleuterio
* Victoria Abril - Chelo
* Antonio Valero - Medrano
* Carlos Tristancho - Augudo
* Margarita Calahorra - Mare de Chelo

## Premis i candidatures

Festival Internacional de Cinema de Sant Sebastià
| Categoria | Persona | Resultat |
| Conquilla de Plata al millor actor | Imanol Arias | Guanyador |
| Conquilla de Plata a la millor actriu | Victoria Abril | Guanyadora |
II Premis Goya
| Categoria | Persona | Resultat |
| Millor pel·lícula | Millor pel·lícula | Candidata |
| Millor director | Vicente Aranda | Candidat |
| Millor actriu protagonista | Victoria Abril | Candidata |
| Millor actor protagonista | Imanol Arias | Candidat |

## Referències

* ↑ Una buena reconstrucción de la vida de 'El Lute', El País, 20 de setembre de 1987
* ↑ Premis del Festival de Sant Sebastià de 1987 al web del festival
* ↑ El Lute: camina o revienta al web dels Premis Goya
* ↑ Victoria Abril e Imanol Arias, El País, 9 de març de 1988

## Bibliografia

* Cánovás, Joaquín (ed.) Varios Autores. Miradas sobre el cine de Vicente Aranda, Murcia: Universidad de Murcia, 2000, ISBN 84-607-0463-7
* Stone, Rob. Spanish Cinema, Pearson Education, 2002, ISBN 0-582-43715-6
* Vera, Pascual. Vicente Aranda, Ediciones J.C, Madrid, 1989, ISBN 84-85741-46-3

## Enllaços externs

* Fitxa en Carteles de Cine
# Dipodomys compactus

Dipodomys compactus és una espècie de mamífer rosegador de la família dels heteròmids. Viu a Tamaulipas (Mèxic) i Texas (Estats Units). Es tracta d'un animal nocturn que s'alimenta de llavors. El seu hàbitat natural són les zones de vegetació escassa amb sòls sorrencs. Les poblacions insulars solen estar associades amb les dunes. Es creu que no hi ha cap amenaça significativa per a la supervivència d'aquesta espècie, tot i que és afectada per l'activitat humana.

## Referències

* ↑ Linzey, A. V.; NatureServe (Clausen, M. K.; Hammerson, G.). Dipodomys compactus. UICN 2008. Llista Vermella d'espècies amenaçades de la UICN, edició 2008, consultada el 29 juliol 2015.
# Riu Lo

El riu Lo (en vietnamita, Sông Lô) és el principal afluent del marge esquerre del riu Roig. Igual que aquest, segueix un curs de NO cap a SE, des de la província xinesa de Yunnan fins a contribuir al delta del riu Roig, al Vietnam.
El riu Lo recorre 470 km, 274 d'ells al Vietnam. La seva conca és de 39.000 km$^2$, dels quals 22.600 són al país vietnamita. Té un règim variable segons els monsons. Això afecta a la seva navegabilitat. Desemboca al riu Roig uns quilòmetres abans que aquest arribi a Hanoi.
# Abd al-Karim Bukhari

Abd al-Karim Bukhari (mort 1830) fou un historiador persa.
El 1807 o 1808 va abandonar Pèrsia fen part d'una ambaixada a l'Imperi Otomà. Es va quedar a Constantinoble (Istanbul) fins a la seva mort. El 1818 va escriure un relat sobre les condicions geogràfiques de l'Àsia central i alguns esdeveniments històrics d'aquests països.

## Referències

* Abd al-Karim Bukhari traduït per Ch. Schefer, Histoire de l'Asie centrale, París 1876
* M. Zand, “'Abd-Al-Karim Bokari,” Encyclopædia Iranica, I/2, pp. 121-123; una versió actualitzada es troba disponible en línia a http://www.iranicaonline.org/articles/abd-al-karim-bokari
# Telmatobius hockingi

Telmatobius hockingi és una espècie de granota que viu al Perú.
Està amenaçada d'extinció per la pèrdua del seu hàbitat natural.

## Referències

* Monteza, J.I., Lehr, E., Aguilar Puntriano, C. & Sinsch, U. 2004. Telmatobius hockingi. Llista Vermella d'Espècies Amenaçades de la UICN 2006. Consulta: 17 de gener de 2008.
# Neoperla dentata

Neoperla dentata és una espècie d'insecte plecòpter pertanyent a la família dels pèrlids.

## Descripció

* L'adult és de color ocre clar i presenta els ocels bastant grans i les ales clares amb la nervadura més fosca.
* Les ales dels mascles fan 10 mm de llargària i les de les femelles entre 11 i 13.
* L'ou és oval i fa 0,35 x 0,22 mm.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a les illes Filipines (Palawan i Busuanga).

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* 1 2 Sivec, 1984. Scopolia 7:37. «PDF».
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Perlidae Species Listing Arxivat 2011-01-16 a Wayback Machine. (anglès)
* ↑ Sivec, I. & B.P. Stark, 2011. New Species of Neoperla Needham and Phanoperla Banks (Plecoptera: Perlidae) from the Philippine Islands. Illiesia, 7(24):264-279. «PDF».
* ↑ The Bornean species of the stonefly genus Neoperla (Plecoptera: Perlidae) (anglès)

## Enllaços externs

* BioLib (anglès)
# Leuciscus waleckii

Leuciscus waleckii és una espècie de peix cipriniforme de la família dels ciprínids.

## Morfologia

Els mascles poden assolir els 37 cm de longitud total.

## Distribució geogràfica

Es troba a la Xina, Corea i a la conca del riu Amur.

## Referències

* 1 2 FishBase (anglès)
* ↑ Berg, L.S., 1964. Freshwater fishes of the U.S.S.R. and adjacent countries. volum 2, quarta edició. Israel Program for Scientific Translations Ltd, Jerusalem.

## Bibliografia

* Bogutskaya, N.G. i A.M. Naseka 2004: Catalogue of agnathans and fishes of fresh and brackish waters of Russia with comments on nomenclature and taxonomy. Russian Academy of Sciences, Moscou, Rússia. 1-389. [en rus].
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Luo, Y., 1998. Leuciscinae. p. 61-112. A Chen, Y.-Y. i et al. (Eds). Fauna Sinica. Osteichthyes. Cypriniformes II. Science Press. Pequín (Xina). 1-531.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Teresa Graves

Teresa Graves (Houston, Texas; 10 de gener de 1948 - Los Angeles, Califòrnia; 10 d'octubre de 2002) va ser una actriu i cantant estatunidenca.

## Biografia

Va començar la seva carrera artística com a cantant del grup Doodletown Pipers. Més endavant va passar al món de la interpretació, amb aparicions en la sèrie de televisió Rowan and Martin's Laugh-In (1969-1970). Va participar en papers de repartiment en algunes pel·lícules en la dècada dels setanta: Black Eye (1974), That Man Bolt (1973), i Vampira (1974), amb David Niven.
El seu moment de màxima popularitat arriba quan interpreta el paper protagonista en la sèrie policíaca Get Christie Love! (1974-1975). En ella, Teresa Graves interpretava el primer paper protagonista d'una dona afroamericana al servei del departament de policia d'una gran ciutat. In 1969 she toured with Bob Hope's USO tour in Southeast Asia.
En 1983 va abandonar la seva carrera artística per a centrar-se en la seva vocació religiosa com a membre de la comunitat dels Testimonis de Jehovà, religió que va abraçar el 1974.
Va morir tràgicament en l'incendi de la seva casa a l'edat de 54 anys.

## Papers

| Any | Títol | Paper | Notes |
| 1969 | Turn-On | Habitual | 1 episodi |
| 1969–1970 | Rowan & Martin's Laugh-In | habitual | 26 episodis |
| 1971 | The Funny Side | Minority Wife | |
| 1972 | Keeping Up with the Joneses | | Telefilm |
| 1972 | The New Dick Van Dyke Show | Nurse Allen | 1 episodi |
| 1973 | The Rookies | Susan Davis | 1 episodi |
| 1973 | That Man Bolt | Samantha Nightingale | |
| 1974 | Vampira | Comtessa Vampira | Títols alternatius: Old Dracula Old Drac |
| 1974 | Black Eye | Cynthia | |
| 1974 | Get Christie Love! | Christie Love | 22 episodis |

## Premis i nominacions

| Any | Premi | Resultat | Categoria | Pel·lícula o sèrie |
| 1975 | Premi Globus d'Or | 'Nominada | Millor actriu de TV dramàtica | Get Christie Love! |
| 1977 | TP d'Or | Guanyadora | Millor Actriu Estrangera | Get Christie Love! |

## Referències

* ↑ Levine, Elana. Wallowing in Sex: The New Sexual Culture of 1970s American Television. Duke University Press, 2007, p. 134. ISBN 978-0-8223-3919-9.
* ↑ «'Get Christy Love' TV star Teresa Graves, 54, dies in fire». Jet. 2002-10-28. Consulta: 2008-01-04.
* ↑ Erickson, Hal. From Beautiful Downtown Burbank: A Critical History of Rowan and Martin's Laugh-in, 1968-1973. McFarland, 1999, p. 204. ISBN 0-7864-0766-2.
* ↑ "TV's Tough Lady Cop", Jet magazine, November 14, 1974, cover and pages 58-60, Online
* ↑ "Choosing Between Two Loves in My Life" as told by Teresa Graves, Awake!, April 22, 1977, p. 19.

## Enllaços externs

* Fitxa a TV.com Arxivat 2010-12-28 a Wayback Machine.
# Emex

Emex és un gènere de plantes amb flor de la família Polygonaceae.
N'hi ha dues espècies. Generalment es consideren com a mala herba.

## Taxonomia

* Emex australis - doublegee o three-cornered jack (Austràlia)
* Emex spinosa - blet bord o bleda borda

## Vegeu també

* Blet

## Enllaços externs

* Jepson Manual Treatment
# Dipodomys agilis

Dipodomys agilis és una espècie de mamífer rosegador de la família dels heteròmids. Viu a Califòrnia (Estats Units) i la Baixa Califòrnia (Mèxic). Es tracta d'un animal nocturn que s'alimenta principalment de llavors. El seu hàbitat natural són els vessants de chaparral montà que van pujant fins a convertir-se en boscos de coníferes. Es creu que no hi ha cap amenaça significativa per a la supervivència d'aquesta espècie, tot i que la urbanització i la consegüent destrucció del seu entorn natural han perjudicat moltes poblacions de D. agilis.

## Referències

* ↑ Linzey, A. V.; NatureServe (Clausen, M. K.; Hammerson, G.). Dipodomys agilis. UICN 2008. Llista Vermella d'espècies amenaçades de la UICN, edició 2008, consultada el 27 juliol 2015.
# Resolució 2105 del Consell de Seguretat de les Nacions Unides

La Resolució 2105 del Consell de Seguretat de les Nacions Unides fou adoptada per unanimitat el 5 de juny de 2013. El Consell va ampliar el mandat del panell d'experts que vigilava les sancions contra l'Iran imposada en la Resolució 1929 per un any fins al 9 de juny de 2014. Els experts haurien d'informar novament al novembre i presentar un programa de treball durant el mes.

## Referències

* ↑ ONU. «SC extends mandate of expert panel on Iran sanctions for another year».

## Vegeu també

* Llista de resolucions del Consell de Seguretat de les Nacions Unides 2101 a la 2200 (2013 - 2015)

## Enllaços externs

* PDF Text de la Resolució a UN.org
# Portolà

Llibre il·lustrat amb mapes que conté la situació geogràfica dels llocs més notables de la costa a la qual és dedicat.
«Portolà» té aquests significats:
* Portolà (llibre): Col·lecció relligada de descripcions de ports.
* Portolà (mapa) o Carta portolana, mapes de navegació traçats a mà, fets emprant pergamí, elaborats a partir dels rumbs i distàncies registrats als (llibres) portolans.
* Gaspar de Portolà: Noble català colonitzador de Califòrnia
* Portola Valley: Municipi de Califòrnia
* Portola: Municipi de Califòrnia
* Jardins de Portolà: Parc a Barcelona
* Casa Portolà: Un casal d'Arties
# Dipodomys gravipes

Dipodomys gravipes és una espècie de mamífer rosegador de la família dels heteròmids. És endèmica del nord-oest de la Baixa Califòrnia. Es tracta d'un animal nocturn. El seu hàbitat natural són els pendents coberts de cactus i les zones adjacents amb vegetació curta i poc relleu. Està en perill crític per la destrucció i la transformació del seu entorn per a usos agrícoles i urbans. De fet, pot ser que s'hagi extingit, car no se n'ha observat cap exemplar des del 1986 encara que s'han dut a terme cerques meticuloses.

## Referències

* ↑ Álvarez-Castañeda, S. T.; Castro-Arellano, I.; Lacher, T. Dipodomys gravipes. UICN 2008. Llista Vermella d'espècies amenaçades de la UICN, edició 2008, consultada el 29 juliol 2015.
# Resolució 2101 del Consell de Seguretat de les Nacions Unides

La Resolució 2101 del Consell de Seguretat de les Nacions Unides fou adoptada per unanimitat el 25 d'abril de 2013. Preocupat pel risc que suposava el tràfic d'armes en l'estabilitat política a Costa d'Ivori, el Consell va estendre les sancions internacionals (embargament d'armes, congelació d'actius, prohibició de viatjar, un panell d'experts que supervisa les sancions i la prohibició d'exportar diamants) fins al 30 d'abril de 2014.
El representant de Costa d'Ivori va declarar que el seu país assoliria progressar i esperava que les sancions podrien contribuir a la seva estabilitat i poguessin ser aixecades en un futur pròxim.

## Referències

* ↑ Nacions Unides. «Concerned by 'significant' risks to Côte d'Ivoire's stability, SC adopts resolution 2101, extending arms embargo, financial, travel measures», 25-04-2013.

## Vegeu també

* Llista de resolucions del Consell de Seguretat de les Nacions Unides 2101 a la 2200 (2013 - 2015)

## Enllaços externs

* PDF Text de la Resolució a UN.org
# Aiguians

Aiguians (en francès Eyguians) és un antic municipi francès, situat al departament dels Alts Alps i a la regió de Provença – Alps – Costa Blava. Des del 1er de gener de 2016 es fusionada amb Lagrand e Sant Genís en el municipi nou de Garda Colomba.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 | 2013 |
| 198 | 227 | 213 | 191 | 203 | 237 | 256 | 229 |
| Des de 1962: població sense dobles comptes ||||||||

## Administració

Llista d'alcaldes :
| Període | Identitat | Partit |
| 2001-2008 | Monique Rouy | PS |
| 2008-2014 | Stéphanie Bouvier | |
| 2014-desembre de 2015 | Damien Duranceau | dreta |

## Referències

* ↑ Toponymie Occitane e Senhalizacion bilingüa. Actas del Congrés d'Aush, 2007, publicat pel CROM, mapa aparegut a la pàgina 77
# Nikhil Manipuri Mahasabha

Nikhil Manipuri Mahasabha o Nikhil Hindu Manipuri Mahasabha fou una organització política nacional de Manipur. Es va constituir el 30 de maig de 1934 a Imphal i el maharajà Churachandra Singh en fou el primer primer president, lloc que va ocupar fins a la tercera sessió de la Mahashaba.
La segona sessió es va celebrar el Tarapur (Silchar) el 30 de gener de 1936 i allí va estar com a secretari general Hijam Irabot, gendre del príncep hereu, que ja es perfilava com a líder nacional. La tercera sessió es va fer a Mandalay (Birmània) el 2 de març de 1937, i aquí Irabot fou vicepresident.
La quarta sessió es va fer el 30 de desembre de 1938 a Chinga Hill Maidan, i Irabot fou elegit president i va fer aprovar el canvi de nom (eliminant la paraula Hindu) així com va proposar l'abolició de la Darbar o assemblea nacional de l'estat i la introducció del sufragi universal. Com a resultat la Darbar va declarar al moviment il·legal el 15 de febrer de 1939.
El moviment per un govern responsable es va fer més fort. Churachandra Singh va abdicar a favor del seu fill Budhachandra el setembre de 1941.
Després de la guerra el partit va tornar a operar sota una nova direcció i a les primeres reunions hi va ser present Irabot, que en fou expulsat. L'organització es va decantar cap a una aliança amb el Partit del Congrés de l'Índia. Va començar una estrategia consistent en atreure al Manipur Praja Sammeloni, cosa que va obtenir quan aquest partit es va fusionar amb el Manipur Praja Mandal (un partir favorable al Congrés) que van constituir el Manipur Praja Sangha (que finalment però no va acceptar les tesis del Congrés).
Tot seguit es va convocar una convenció de partits al Aryan Theatre Hall de Imphal el 4 d'octubre de 1946 per formar un sol partit nacional. Alguns partits no hi van estar d'acord i es van retirar (Manipur Praja Sangha i Manipur Krishak Sabha). La convenció va acordar la dissolució del Nikhil Manipuri Mahasabha i la creació del Congrés de l'Estat de Manipur (Manipur State Congress, després Manipur India Congress). El Manipur Praja Sangha va boicotejar el procés de formació de la nova constitució, el que va deixar el camp lliure al Congrés.